               EURÓPAI BIZOTTSÁG
            Brüsszel, 2017.11.3.
            COM(2017) 635 final
            2017/0278(NLE)
            Javaslat
            A TANÁCS HATÁROZATA
            a Közlekedési Közösséget létrehozó szerződés keretében felállított Miniszteri Tanácsban az Európai Unió nevében képviselendő álláspontról

               INDOKOLÁS

               1.A JAVASLAT TÁRGYA

               Ez a javaslat a Közlekedési Közösséget létrehozó szerződés keretében felállított Miniszteri Tanácsban az Európai Unió nevében képviselendő álláspontról szóló határozatot érinti, nevezetesen a Közlekedési Közösség állandó titkárságának (a továbbiakban: titkárság) székhelyével kapcsolatos határozat tervezett elfogadásával függ össze.

               2.A JAVASLAT HÁTTERE

               2.1.A Közlekedési Közösséget létrehozó szerződés

               A nyugat-balkáni felekkel (Albánia, Bosznia-Hercegovina, Koszovó
                  1*, Macedónia Volt Jugoszláv Köztársaság, Montenegró és Szerbia) kialakítandó Közlekedési Közösséget létrehozó szerződés (a továbbiakban: a szerződés) angol nyelvű változatát a felek – Bosznia-Hercegovina kivételével – a Nyugat-balkáni Hatok 2017. július 12-én Triesztben tartott csúcstalálkozóján írták alá, Bosznia-Hercegovina pedig 2017. szeptember 18-án Brüsszelben írta alá. A szerződés többi nyelvi változatát a felek 2017. október 9-én írták alá. Aláírása nyomán a szerződés ideiglenesen alkalmazandó, összhangban 41. cikkének (3) bekezdésével. Az Unió részéről az ideiglenes alkalmazást a Közlekedési Közösségről szóló szerződésnek az Európai Unió nevében történő aláírásáról és ideiglenes alkalmazásáról szóló tanácsi határozat
                  2
                biztosítja.

               Az Európai Unió a szerződés részes fele.

               2.2.A Miniszteri Tanács

                  A Miniszteri Tanácsot a szerződés 21. cikke hozza létre a szerződésben meghatározott célkitűzések elérése érdekében. Feladata:

               –a) általános politikai iránymutatást nyújtani;

               –b) felülvizsgálni a szerződés végrehajtása terén elért előrelépéseket; többek között nyomon követni a szociális fórum által előterjesztett javaslatok sorsát;

               –c) véleményt nyilvánítani az állandó titkárság igazgatójának kinevezésére vonatkozóan; valamint

               –d) egyhangú döntést hozni az állandó titkárság székhelyéről.

                  A Miniszteri Tanács a szerződő felek egy-egy képviselőjéből áll. A megfigyelőként való részvétel lehetősége valamennyi EU-tagállam előtt nyitva áll. Eltérő rendelkezés hiányában a Miniszteri Tanács egyhangúlag dönt.

               2.3.A Miniszteri Tanács tervezett jogi aktusa

                  Első ülésén a Miniszteri Tanácsnak határozatot kell elfogadnia a szerződés 28. cikke szerint létrehozandó állandó titkárság székhelyéről. A szóban forgó határozat nélkülözhetetlen lesz a szerződés kellő időben történő végrehajtásához.

                  A titkárság székhelyéről szóló határozat tulajdonképpen a szerződés végrehajtásának első mérföldköve. A titkárság kulcsfontosságú szerepet fog játszani a szerződés támogatásában és végrehajtásában, valamint elengedhetetlen, hogy rövid időn belül teljesen működőképes legyen. A regionális partnerek körében létrejött előzetes politikai megállapodás nyomán – és amennyiben az Európai Unió is egyetért – a Miniszteri Tanácsnak a szerződés 21. cikkének d) pontjával összhangban valószínűleg sikerül majd az előírás szerinti konszenzusra jutnia Belgráddal mint a titkárság székhelyével kapcsolatban.

                  A szerződés 21. cikke d) pontjának megfelelően, amely szerint a Miniszteri Tanács feladata egyhangú döntést hozni a titkárság székhelyéről, a tervezett határozat jogilag kötelező erejűvé fog válni a felekre nézve.

               3.AZ UNIÓ NEVÉBEN KÉPVISELENDŐ ÁLLÁSPONT

               A javaslat támogatja, hogy az állandó titkárság székhelye Belgrádban legyen. Ezt a döntést támogatják a délkelet-európai felek, ráadásul azáltal, hogy a részes felek egyikének területén található, Belgrád várhatóan hozzá fog járulni a szerződés sikeres végrehajtásához.

               E tekintetben emlékeztetni kell arra, hogy a szerződés vélhetően megerősíti majd a nyugat-balkáni regionális együttműködést, amint azt bővebben kifejti a szerződés aláírásáról szóló tanácsi határozatra irányuló bizottsági javaslat [COM(2017)324 final, a „Háttér-információk” szakaszban].

               A szerződés 21. cikkének d) pontja értelmében a Miniszteri Tanács feladata egyhangú döntést hozni a titkárság székhelyéről. Mivel az Unió a szerződés részes fele, ki kell alakítani az uniós álláspontot.

               4.JOGALAP

               4.1.Eljárási jogalap

               4.1.1. Elvek

                  Az Európai Unió működéséről szóló szerződés (EUMSZ) 218. cikkének (9) bekezdése rendelkezik tanácsi határozatok elfogadásáról „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

                  A „joghatással bíró jogi aktus” fogalmába beletartoznak a kérdéses szervet szabályozó nemzetközi jog szabályai szerint joghatással bíró jogi aktusok. Ezenfelül e fogalom magában foglalja azokat az eszközöket is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”.
                     3

               4.1.2. A jelen esetre történő alkalmazás

               A Miniszteri Tanácsot megállapodás, nevezetesen a Közlekedési Közösségről szóló szerződés hozta létre.

               A jogi aktus, amelynek elfogadására a Miniszteri Tanácsot felhívták, joghatással bíró jogi aktusnak minősül. A Közlekedési Közösségről szóló szerződés 21. cikke d) pontjának megfelelően a tervezett jogi aktus a nemzetközi jog értelmében kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét.

               A javasolt határozat eljárási jogalapja ezért az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió nevében képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik csak járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               Valamely, egyidejűleg több cél elérésére irányuló vagy több elválaszthatatlan és egymáshoz viszonyítva nem járulékos jellegű összetevőt magában foglaló tervezett jogi aktus esetében az EUMSZ 218. cikkének (9) bekezdése szerinti határozat anyagi jogalapját kivételesen a különböző vonatkozó jogalapok fogják képezni.

               4.2.2.A jelen esetre történő alkalmazás

               A titkárság székhelyére vonatkozó, tervezett jogi aktus szervezési jellegű, és mint ilyen nélkülözhetetlen a szerződés megfelelő működéséhez. Maga a szerződés a közúti, vasúti és belvízi szállítás területét érinti, illetve az e területekkel összefüggő célokat kíván megvalósítani. E területeket az EUMSZ 91. cikke, a tengeri szállítást pedig az EUMSZ 100. cikkének (2) bekezdése szabályozza. Horizontális jellege miatt a tervezett jogi aktus valamennyi említett összetevőt tartalmazza, amelyek elválaszthatatlanok egymástól és egymáshoz viszonyítva nem járulékos jellegűek.

                  Ezért a javasolt határozat anyagi jogalapja a következő rendelkezéseket foglalja magában: az EUMSZ 91. cikke és 100. cikkének (2) bekezdése.

                  4.3.
                        Következtetés

                  A javasolt határozat jogalapja az EUMSZ 91. cikke és 100. cikkének (2) bekezdése, összefüggésben az EUMSZ 218. cikkének (9) bekezdésével.

               2017/0278 (NLE)

               Javaslat

               A TANÁCS HATÁROZATA

               a Közlekedési Közösséget létrehozó szerződés keretében felállított Miniszteri Tanácsban az Európai Unió nevében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 91. cikkére és 100. cikke (2) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A Közlekedési Közösséget létrehozó szerződést (a továbbiakban: a szerződés) az Unió a  tanácsi határozatnak
                  4
                megfelelően aláírta.

               (2)41. cikkének (3) bekezdése értelmében a szerződés [XXX]-tól/-től ideiglenesen alkalmazandó az Európai Unió és XXX között.

               (3)A szerződés 21. cikkének d) pontja értelmében a Miniszteri Tanács feladata egyhangú döntést hozni az állandó titkárság székhelyéről.

               (4)Helyénvaló meghatározni az Unió nevében a Miniszteri Tanácsban képviselendő álláspontot, mivel az állandó titkárság székhelyéről szóló határozat kötelező érvényű lesz az Unióra nézve.

               (5)Helyénvaló támogatni, hogy az állandó titkárság székhelye Belgrádban legyen. Ezt a döntést támogatják a délkelet-európai felek, ráadásul azáltal, hogy az említett felek egyikének területén található, Belgrád várhatóan hozzá fog járulni a szerződés sikeres végrehajtásához,

               ELFOGADTA EZT A HATÁROZATOT:

               1. cikk

               A Miniszteri Tanács első ülésén az Unió nevében képviselendő álláspont az e határozathoz csatolt miniszteri tanácsi határozatra irányuló tervezeten alapul.

               Az Uniót a Miniszteri Tanácsban képviselő személyek a Tanács további határozata nélkül elfogadhatnak kisebb módosításokat a határozattervezethez.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)
                  *Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

                     (2)
                  CSST/2017/10301, http://register.consilium.europa.eu/content/out?lang=en&typ=SET&i=ADV&RESULTSET=1&DOC_ID=10301/17|10301/*/17&DOC_LANCD=FR&ROWSPP=25&NRROWS=500&ORDERBY=DOC_DATE+DESC

                     (3)
                  A Bíróságnak a C-399/12 sz., Németország kontra Tanács ügyben 2014. október 7-én hozott ítélete, ECLI:EU:C:2014:2258, 61–64. pont.

                     (4)
                  HL L , ,  o.

    ---documentbreak---

               EURÓPAI BIZOTTSÁG
            Brüsszel, 2017.11.3.
            COM(2017) 635 final
            MELLÉKLET
            a következőhöz:
            A Tanács határozata
            a Közlekedési Közösséget létrehozó szerződés keretében felállított Miniszteri Tanácsban az Európai Unió nevében képviselendő álláspontról

               MELLÉKLET

               [E jogiaktus-tervezetet a tanácsi határozat melléklete tartalmazza]

               A KÖZLEKEDÉSI KÖZÖSSÉG MINISZTERI TANÁCSÁNAK 2017/1. SZ. HATÁROZATTERVEZETE

               2017. ...-i D/2017/1/MC-TC: a Közlekedési Közösség állandó titkárságának székhelyéről

               A KÖZLEKEDÉSI KÖZÖSSÉG MINISZTERI TANÁCSA,

               tekintettel a Közlekedési Közösséget létrehozó szerződésre és különösen annak 21. cikke d) pontjára,

               A KÖVETKEZŐKÉPPEN HATÁROZOTT:

               Egyetlen cikk

               A Közlekedési Közösség állandó titkárságának székhelye Belgrádban van.

               Kelt [Brüsszelben], 2017. …-án/-én.

               a Miniszteri Tanács részéről

               ……………………………


               EURÓPAI BIZOTTSÁG
            Brüsszel, 2017.11.6.
            COM(2017) 641 final
            2017/0283(NLE)
            Javaslat
            A TANÁCS HATÁROZATA
            az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodással létrehozott Állategészségügyi Vegyes Bizottságban az Európai Unió nevében képviselendő, a megállapodás 11. mellékletének 6. függelékét módosító 1/2017. számú határozatra vonatkozó álláspontról

               INDOKOLÁS

               1.A JAVASLAT HÁTTERE

               ·A határozatra irányuló javaslat indokai és céljai

               Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás (a továbbiakban: mezőgazdasági megállapodás) 2002. június 1-jén lépett hatályba.

               A felek azóta több olyan, egymást követő átmeneti időszakot engedélyeztek, amelyek során Svájc a hízlalásra és vágásra tartott házi sertés vágott teste és húsa tekintetében mentesíthette a kis kapacitású vágóhidakat a Trichinella kimutatására szolgáló vizsgálat elvégzése alól. Svájcban több mint ötven éve nem mutatták ki a Trichinella egyetlen előfordulását sem. Emellett az ország jól működő szűrőprogrammal rendelkezik, és kötelezettséget vállalt arra, hogy az Európai Unióban forgalomba hozott házi sertések húsán minden esetben elvégzik a házi sertés vágott testében és húsában a Trichinella jelenlétének kimutatására szolgáló vizsgálatot. Mindezek lehetővé teszik, hogy a Bizottság megszűntesse az eltérés átmeneti jellegét.

               Ezért helyénvaló a mezőgazdasági megállapodás 11. melléklete 6. függelékének rendelkezéseit ennek megfelelően módosítani.

               A mezőgazdasági megállapodás 11. melléklete 19. cikkének (1) bekezdése létrehozta a felek képviselőiből álló Állategészségügyi Vegyes Bizottságot. E vegyes bizottság feladata megvizsgálni az említett melléklethez és annak végrehajtásához kapcsolódó kérdéseket, és ellátni a mellékletben meghatározott feladatokat. Az Állategészségügyi Vegyes Bizottság határozathozatali hatáskörrel rendelkezik a 11. mellékletben meghatározott esetekben. A mezőgazdasági megállapodás 11. melléklete 19. cikkének (3) bekezdése felhatalmazza az Állategészségügyi Vegyes Bizottságot, hogy módosítsa az említett melléklet függelékeit, különösen azok kiigazítása és aktualizálása céljából.

               Az Állategészségügyi Vegyes Bizottság 1/2017. számú határozatát az Európai Unió Hivatalos Lapjában közzé kell tenni.

               ·Összhang a szabályozási terület jelenlegi rendelkezéseivel

               A javaslat összhangban van azzal a lehetőséggel, hogy a tagállamok rugalmassági intézkedéseket fogadhatnak el a különleges földrajzi korlátokkal bíró régiókban található élelmiszeripari vállalkozások tekintetében, amennyiben ezek az intézkedések nem jelentenek kockázatot a végtermék biztonságosságára nézve. A javaslat összhangban van továbbá az Európai Élelmiszerbiztonsági Hatóság által a sertéshús ellenőrzése során figyelembe veendő közegészségügyi kockázatokról 2011. október 3-én kiadott tudományos szakvéleménnyel
                  1
               , valamint a húsban előforduló Trichinella hatósági vizsgálatára vonatkozó különös szabályok megállapításáról szóló, 2015. augusztus 10-i (EU) 2015/1375 bizottsági végrehajtási rendelettel.

               ·Összhang az Unió egyéb szakpolitikáival

               A mezőgazdasági termékek kereskedelméről az Európai Közösség és a Svájci Államszövetség között létrejött megállapodás az EU kereskedelempolitikájának általános keretébe illeszkedik, és előnyös az EU-ra nézve, mivel az EU a mezőgazdasági termékek nettó exportőre Svájc irányában. Az EU Svájccal szembeni kereskedelmi mérlege a mezőgazdasági megállapodás hatálybalépése óta érezhetően javult.

               2.JOGALAP, SZUBSZIDIARITÁS ÉS ARÁNYOSSÁG

               ·Jogalap

               A javaslat az Európai Unió működéséről szóló szerződés 207. cikkének (4) bekezdésén alapul, összefüggésben annak 218. cikke (9) bekezdésével.

               ·A jogi aktus típusának megválasztása

               Az Európai Uniónak meg kell határoznia az Állategészségügyi Vegyes Bizottságban képviselendő, a 11. melléklet vonatkozásában szükséges módosítások elfogadására vonatkozó álláspontját. A 2002/309/EK, Euratom határozat 5. cikke (2) bekezdésének első albekezdése értelmében az Európai Unió álláspontját a Tanács fogadja el, a Bizottság javaslata alapján.

               3.KÖLTSÉGVETÉSI VONZATOK

               E határozatnak nincsenek az Unió költségvetését érintő vonzatai. Az eltérés állandósítása a kizárólag a svájci piacra szánt sertéshúson elvégzendő egyes ellenőrzéseket érint.

               2017/0283 (NLE)

               Javaslat

               A TANÁCS HATÁROZATA

               az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodással létrehozott Állategészségügyi Vegyes Bizottságban az Európai Unió nevében képviselendő, a megállapodás 11. mellékletének 6. függelékét módosító 1/2017. számú határozatra vonatkozó álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás
                  2
                (a továbbiakban: mezőgazdasági megállapodás) 2002. június 1-jén lépett hatályba.

               (2)A mezőgazdasági megállapodás 11. melléklete 19. cikkének (1) bekezdése alapján az Állategészségügyi Vegyes Bizottság megvizsgál az említett melléklettel és annak végrehajtásával kapcsolatos minden ügyet, és ellátja az említett mellékletben meghatározott feladatokat. Az említett melléklet 19. cikkének (3) bekezdése értelmében az Állategészségügyi Vegyes Bizottság határozhat a 11. melléklet függelékeinek módosításáról, különösen azok kiigazítása és aktualizálása érdekében.

               (3)A 2002/309/EK, Euratom tanácsi és bizottsági határozat
                  3
                5. cikke (2) bekezdésének első albekezdése értelmében az Európai Unió által a Mezőgazdasági Vegyes Bizottságban és az Állategészségügyi Vegyes Bizottságban képviselendő álláspontot a Tanács fogadja el a Bizottság javaslata alapján.

               (4)Az Európai Uniónak a szükséges módosítások elfogadása tekintetében meg kell határoznia az Állategészségügyi Vegyes Bizottságban képviselendő álláspontját.

               (5)A mezőgazdasági megállapodással létrehozott Állategészségügyi Vegyes Bizottság 1/2017. számú határozata az elfogadása napján lép hatályba,

               ELFOGADTA EZT A HATÁROZATOT:

               1. cikk

               A mezőgazdasági megállapodás 11. melléklete 19. cikkének (1) bekezdése szerint létrehozott Állategészségügyi Vegyes Bizottságban az Európai Unió által a 11. melléklet 6. függelékének módosítására vonatkozóan képviselendő álláspont az Állategészségügyi Vegyes Bizottság e határozathoz csatolt határozattervezetén alapul.

               2. cikk

               Ez a határozat az elfogadását követő napon lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  EFSA Journal 2011; 9(10):2351[198 o.], 2011. október 3.

                     (2)
                  HL L 114., 2002.4.30., 132. o.

                     (3)
                  HL L 114., 2002.4.30., 1. o.

    ---documentbreak---

               EURÓPAI BIZOTTSÁG
            Brüsszel, 2017.11.6.
            COM(2017) 641 final
            MELLÉKLET
            a következőhöz:
            A TANÁCS HATÁROZATA
            az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodással létrehozott Állategészségügyi Vegyes Bizottságban az Európai Unió nevében képviselendő, a megállapodás 11. mellékletének 6. függelékét módosító 1/2017. számú határozatra vonatkozó álláspontról

               MELLÉKLET

               TERVEZET

               AZ EURÓPAI KÖZÖSSÉG ÉS A SVÁJCI ÁLLAMSZÖVETSÉG KÖZÖTT LÉTREJÖTT, A MEZŐGAZDASÁGI TERMÉKEK KERESKEDELMÉRŐL SZÓLÓ MEGÁLLAPODÁS ÁLTAL LÉTREHOZOTT ÁLLATEGÉSZSÉGÜGYI VEGYES BIZOTTSÁG 1/2017. SZÁMÚ HATÁROZATA

               (...)

               a megállapodás 11. melléklete 6. függelékének módosításáról

               AZ ÁLLATEGÉSZSÉGÜGYI VEGYES BIZOTTSÁG,

               tekintettel az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásra
                  1
                és különösen annak 11. melléklete 19. cikkének (3) bekezdésére,

               mivel:

               (1)Az Európai Közösség és a Svájci Államszövetség között létrejött, a mezőgazdasági termékek kereskedelméről szóló mezőgazdasági megállapodás (a továbbiakban: mezőgazdasági megállapodás) 2002. június 1-jén lépett hatályba.

               (2)A mezőgazdasági megállapodás 11. melléklete 19. cikkének (1) bekezdése alapján létrehozott Állategészségügyi Vegyes Bizottság (a továbbiakban: Állategészségügyi Vegyes Bizottság) felelős az említett melléklettel és annak végrehajtásával kapcsolatos valamennyi kérdés megvizsgálásáért, és a mellékletben meghatározott feladatok elvégzéséért. Az említett melléklet 19. cikkének (3) bekezdése értelmében az Állategészségügyi Vegyes Bizottság módosíthatja a függelékeket, különösen azok kiigazítása és aktualizálása érdekében.

               (3)A mezőgazdasági megállapodás 11. mellékletének 1., 2., 3., 4., 5., 6. és 11. függelékét első ízben az Állategészségügyi Vegyes Bizottság 2/2003. számú határozata
                  2
                módosította.

               (4)A mezőgazdasági megállapodás 11. mellékletének 1., 2., 3., 5., 6., 7., 10. és 11. függelékét legutóbb az Állategészségügyi Vegyes Bizottság 1/2015. számú határozata
                  3
                módosította.

               (5)Svájc több, egymást követő átmeneti időszakra lehetőséget kapott, hogy a hízlalásra és vágásra tartott házi sertés vágott teste és húsa tekintetében mentesítse a kis kapacitású vágóhidakat a Trichinella kimutatásának érdekében folytatott vizsgálat alól. Svájcban több mint ötven éve nem mutatták ki a Trichinella egyetlen előfordulását sem. Emellett Svájc jól működő szűrőprogrammal rendelkezik, és kötelezettséget vállal arra, hogy az Európai Unióban forgalomba hozott házi sertések húsán minden esetben elvégzik a házi sertés vágott testében és húsában a Trichinella kimutatására szolgáló vizsgálatot. Mindezek lehetővé teszik, hogy a Bizottság megszűntesse az eltérés átmeneti jellegét.

               (6)Ez a határozat az elfogadásának napján lép hatályba.

               (7)A mezőgazdasági megállapodás 11. melléklete 6. függelékének szövegét ennek megfelelően módosítani kell,

               ELFOGADTA EZT A HATÁROZATOT:

               1. cikk

               A 11. melléklet 6. függeléke „Különleges feltételek” című fejezetének 4–6. pontja a következőképpen módosul:

               4.Svájc illetékes hatóságai kötelezettséget vállalnak arra, hogy az Európai Unióban forgalomba hozott házi sertések vágott testén és húsán minden esetben elvégzik a házi sertés vágott testében és húsában a Trichinella jelenlétének kimutatására szolgáló vizsgálatot.

               5.A Trichinella kimutatása érdekében folytatott vizsgálatok során Svájc a 2075/2005/EK rendelet I. mellékletének I. és II. fejezetében leírt vizsgálati módszereket alkalmazza. Svájc ugyanakkor nem alkalmazza a 2075/2005/EK rendelet I. mellékletének III. fejezetében ismertetett trichinoszkópos vizsgálatot.

               6.Az  állatok levágásának higiéniájáról szóló, 2005. november 23-i szövetségi belügyminisztériumi (DFI) rendelet (OHyAb; RS 817.190.1) 8. cikkének 3. albekezdése, valamint az állati eredetű élelmiszerekről szóló, 2005. november 23-i DFI-rendelet (RS 817.022.108) 9. cikkének 8. albekezdése alkalmazásában a hizlalásra és vágásra tartott házi sertések vágott testét és húsát, valamint az abból származó húskészítményeket, hústermékeket és feldolgozott hústermékeket, melyek nem az Európai Unió piacán kerülnek forgalomba, az állatok vágásának higiéniájáról szóló, 2005. november 23-i DFI-rendelet 9. mellékletének utolsó albekezdésében szereplő minta szerinti különleges állat-egészségügyi bélyegzővel kell ellátni.

               Az állati eredetű élelmiszerekről szóló, 2005. november 23-i DFI-rendelet 9a. cikke értelmében ezek a termékek nem képezhetik az Európai Unió tagállamaival folytatott kereskedelem tárgyát.

               A 7. pontot el kell hagyni.

               2. cikk

               E két példányban készült határozatot a társelnökök vagy a mezőgazdasági megállapodásban részes felek nevében eljárásra felhatalmazott egyéb személyek írják alá.

               3. cikk

               Ez a határozat az elfogadása napján lép hatályba.

               Kelt Brüsszelben, -án/-én.

               az Európai Unió részéről
                     a Svájci Államszövetség részéről

               a küldöttség vezetője
                     a küldöttség vezetője

                     (1)
                  HL L 114., 2002.4.30., 132. o.

                     (2)
                  Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodással létrehozott Állategészségügyi Vegyes Bizottság 2003. november 25-i 2/2003. határozata a megállapodás 11. melléklete 1., 2., 3., 4., 5., 6. és 11. függelékének módosításáról (2004/78/EK) (HL L 23., 2004.1.28., 27. o.).

                     (3)
                  Az Európai Közösség és a Svájci Államközösség között létrejött, a mezőgazdasági termékek kereskedelméről szóló megállapodással létrehozott Állategészségügyi Vegyes Bizottság 2015. december 17-i 1/2015. számú határozata a megállapodás 11. melléklete 1., 2., 3., 5., 6.,7., 10. és 11. függelékeinek módosításáról ((EU) 2015/2367) (HL L 337., 2015.12.23., 128. o.).


               EURÓPAI BIZOTTSÁG
            Brüsszel, 2017.10.30.
            COM(2017) 628 final
            2017/0277(NLE)
            Javaslat
            A TANÁCS HATÁROZATA
            az európai vadon élő növények, állatok és természetes élőhelyeik védelméről szóló egyezmény Állandó Bizottságának harminchetedik ülésén az egyezmény II. függelékének módosítása kapcsán az Európai Unió nevében képviselendő álláspont meghatározásáról

               INDOKOLÁS

               1.A javaslat tárgya

               Ez a javaslat az európai vadon élő növények, állatok és természetes élőhelyeik védelméről szóló egyezmény Állandó Bizottságának 2017. december 5. és 8. között Strasbourgban, Franciaországban tartandó harminchetedik éves ülésére tekintettel, az egyezmény II. függelékének módosítására vonatkozó határozat tervezett elfogadása kapcsán képviselendő uniós álláspont meghatározásáról szóló határozatra vonatkozik.

               2.A JAVASLAT HÁTTERE

               2.1.Az európai vadon élő növények, állatok és természetes élőhelyeik védelméről szóló egyezmény

               Az európai vadon élő növények, állatok és természetes élőhelyeik védelméről szóló 1979. évi egyezmény (Berni Egyezmény) (a továbbiakban: egyezmény) célja a vadon élő európai növények és állatok, valamint azok természetes élőhelyeinek védelme, különös tekintettel azokra, amelyek védelme több tagállam együttműködését igényli. Ez egy államközi szerződés, amelynek megkötésére az Európa Tanács égisze alatt került sor. Az egyezmény 1982. június 1-jén lépett hatályba. Az Európai Közösség 1982. szeptember 1.
                  1
                óta szerződő fele az egyezménynek. Az egyezménynek jelenleg 51 szerződő fele van, köztük valamennyi uniós tagállam.

               2.2.Az Állandó Bizottság

               Az egyezmény döntéshozó szerve az Állandó Bizottság, melynek felhatalmazása van arra, hogy értékelje az egyes fajok védettségi helyzetét, majd azt követően felülvizsgálja az egyezmény függelékeiben szereplő jegyzéket. Feladatait az egyezmény 13–15. cikke sorolja fel. Legalább kétévente ülésezik, illetve minden olyan esetben, amikor a szerződő felek többsége azt kéri. Az Állandó Bizottság szokásává vált, hogy minden évben ülésezik.

               Az Uniónak a függelékek módosításaival kapcsolatos álláspontja tekintetében a Tanács ad megbízást, a Bizottság javaslata alapján meghozott határozat útján. Az egyéb határozattervezetekkel és állásfoglalás-tervezetekkel kapcsolatos közös uniós álláspontról az érintett tanácsi munkacsoport előzetes ülésein, illetve a helyszíni uniós koordinációs üléseken születik megállapodás.

               2.3.Az Állandó Bizottság tervezett jogi aktusa

               2017. december 5. és 8. között Strasbourgban (Franciaország) tartandó harminchetedik éves ülésén az egyezmény Állandó Bizottságának határozatot kell elfogadnia az egyezmény II. függelékének módosítására vonatkozóan (a továbbiakban: tervezett jogi aktus).

               Az egyezmény 17. cikkének megfelelően a függelék módosítását a szerződő felek kétharmados többséggel fogadják el. Hacsak a szerződő felek egyharmada kifogást nem jelent be, a módosítás az Állandó Bizottság általi elfogadásától számított három hónap elteltével valamennyi szerződő fél számára hatályba lép, kivéve azokat, amelyek az Állandó Bizottság ülésén kifogással (fenntartással) éltek.

               A tervezett jogi aktus célja az egyezmény II. függelékének az egyezmény 17. cikke szerinti módosítása.

               A tervezett jogi aktus az egyezmény 6. cikkének megfelelően kötelező érvényű lesz a szerződő felekre nézve. E cikk úgy rendelkezik, hogy minden egyes szerződő fél megteszi a megfelelő és szükséges jogi és közigazgatási intézkedéseket a II. függelékben részletezett vadon élő állatfajok speciális védelmének biztosítása érdekében.

               3.Az Unió nevében képviselendő álláspont

               Az Állandó Bizottság az egyezmény által létrehozott szerv. Az egyezmény Állandó Bizottságának harminchetedik ülésére 2017. december 5. és 8. között Strasbourgban, Franciaországban kerül sor.

               Az Albán Köztársaság az egyezmény II. függelékének módosítását javasolta a balkáni hiúz (Lynx lynx spp. balcanicus) felvétele céljából, amely az egyezmény III. függelékében (védett vadon élő állatfajok) már szereplő eurázsiai hiúz (Lynx lynx) egyik alfaja.

               Az Uniónak indokolt támogatnia a javaslatot, mivel az tudományos szempontból megalapozott, továbbá összhangban van az Unió azon kötelezettségvállalásával, hogy nemzetközi szinten együttműködik a biológiai sokféleség védelme érdekében.

               A fentiek fényében a Tanácsnak határoznia kell az Unió által az Állandó Bizottság harminchetedik ülésén a módosítási javaslat kapcsán képviselendő álláspontról.

               A módosítási javaslat nem teszi szükségessé a meglévő uniós jogszabályok módosítását.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a kérdéses szervet szabályozó nemzetközi jog szabályai szerint joghatással bíró jogi aktusok. Ezenfelül e fogalom magában foglalja azokat az eszközöket is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által elfogadott szabályozás tartalmát”
                  2
               .

               4.1.2.A jelen esetre történő alkalmazás

               Az Állandó Bizottság az egyezmény által létrehozott szerv. Az egyezmény Állandó Bizottságának harminchetedik ülésére 2017. december 5. és 8. között Strasbourgban (Franciaország) kerül sor.

               Az Állandó Bizottság által elfogadandó határozat joghatással bíró jogi aktus. Az egyezmény 6. cikkének megfelelően a tervezett jogi aktus a nemzetközi jog szerint kötelező érvényű lesz a II. függelékben felsorolt vadon élő állatfajok speciális védelmének biztosítása érdekében. A tervezett jogi aktus nem egészíti ki és nem módosítja az egyezmény intézményi keretét.

               A javasolt határozat eljárási jogalapja ezért az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió nevében képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik csak járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a környezettel kapcsolatos.

               Ezért a javasolt határozat anyagi jogalapja a 192. cikk (1) bekezdése.

               4.3.Következtetés

               A javasolt határozat jogalapja az EUMSZ 192. cikkének (1) bekezdése, összefüggésben 218. cikkének (9) bekezdésével.

               2017/0277 (NLE)

               Javaslat

               A TANÁCS HATÁROZATA

               az európai vadon élő növények, állatok és természetes élőhelyeik védelméről szóló egyezmény Állandó Bizottságának harminchetedik ülésén az egyezmény II. függelékének módosítása kapcsán az Európai Unió nevében képviselendő álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az európai vadon élő növények, állatok és természetes élőhelyeik védelméről szóló egyezményt (Berni Egyezmény) (a továbbiakban: egyezmény) az Unió a 82/72/EGK tanácsi határozattal
                  3
                kötötte meg, és az 1982. június 1-jén lépett hatályba. Az egyezmény célja a vadon élő európai növények és állatok, valamint azok természetes élőhelyeinek védelme, különös tekintettel azokra, amelyek védelme több tagállam együttműködését igényli. Ez egy államközi szerződés, amelynek megkötésére az Európa Tanács égisze alatt került sor.

               (2)Az egyezmény 17. cikke értelmében az Állandó Bizottság határozatot fogadhat el az egyezmény függelékeinek módosításáról.

               (3)Az Állandó Bizottság a 2017. december 5. és 8. között tartandó harminchetedik ülésén határozatot fogad el az egyezmény II. függelékének módosításáról.

               (4)Helyénvaló meghatározni az Unió nevében az Állandó Bizottság keretében képviselendő álláspontot, mivel a határozat kötelező érvényű lesz az Unióra nézve.

               (5)Az Uniónak indokolt támogatnia a balkáni hiúznak (Lynx lynx spp. balcanicus) – amely az egyezmény III. függelékében már szereplő eurázsiai hiúz (Lynx lynx) egyik alfaja – az egyezmény II. függelékébe történő felvételére irányuló javaslatot, mivel az tudományos szempontból megalapozott, továbbá összhangban van az Unió azon kötelezettségvállalásával, hogy – a biológiai sokféleségről szóló ENSZ-egyezmény 5. cikkének megfelelően – nemzetközi szinten együttműködik a biológiai sokféleség védelme érdekében, valamint a szerződő felek konferenciáján meghozott határozatokkal, különösen a tizedik ülésen elfogadott globális célkitűzéssel, mely szerint 2020-ig megakadályozzák az ismert veszélyeztetett fajok kipusztulását, valamint javítják és stabilizálják azok  természetvédelmi helyzetét, különösen a leginkább veszélyeztetett fajok esetében.

               (6)Az eurázsiai hiúz (Lynx lynx) már szerepel 92/43/EGK tanácsi irányelv
                  4
                II. és IV. mellékletében, így alfajának, a balkáni hiúznak (Lynx lynx spp. balcanicus) az egyezmény II. függelékébe történő felvétele nem tenné szükségessé az uniós jog módosítását.

               ELFOGADTA EZT A HATÁROZATOT:

               1. cikk

               Az európai vadon élő növények, állatok és természetes élőhelyeik védelméről szóló egyezmény Állandó Bizottságának harminchetedik ülésén az Európai Unió nevében képviselendő álláspont a Lynx lynx spp. balcanicus felvételének támogatása az egyezmény II. függelékébe.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)
                  A Tanács 82/72/EGK határozata (1981. december 3.) az Európai vadon élő növények, állatok és természetes élőhelyeik védelméről szóló egyezmény megkötéséről (HL L 38., 1982.2.10., 1. o.).

                     (2)
                  C-399/12 sz. ügy, Németország kontra Tanács (OIV), ECLI:EU:C:2014:2258, 61–64. pont.

                     (3)
                  HL L 38., 1982.2.10., 1. o.

                     (4)
                  A Tanács 92/43/EGK irányelve (1992. május 21.) a természetes élőhelyek, valamint a vadon élő állatok és növények védelméről (HL L 206., 1992.7.22., 7. o.).


               EURÓPAI BIZOTTSÁG
            Brüsszel, 2017.11.6.
            COM(2017) 644 final
            2017/0286(NLE)
            Javaslat
            A TANÁCS HATÁROZATA
            az AKCS–EU Nagykövetek Bizottságában az AKCS–EU partnerségi megállapodás 68. cikkének végrehajtása tekintetében az Európai Unió által képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az AKCS–EU Nagykövetek Bizottságában az AKCS–EU partnerségi megállapodás 68. cikkének végrehajtásáról szóló nagyköveti bizottsági határozat tervezett elfogadásával kapcsolatban képviselendő álláspont meghatározásáról szóló határozat.

               2.A javaslat háttere

               2.1.Az AKCS–EU partnerségi megállapodás (Cotonoui Megállapodás)

               Az AKCS–EU partnerségi megállapodás
                  1
                (a továbbiakban: megállapodás) célja, hogy társulást hozzon létre az Európai Unió és az AKCS-államok között. A megállapodás 2003. április 1-jén hatályba lépett.

               Az AKCS–EU partnerségi megállapodás 100. cikke kimondja, hogy az AKCS–EU Miniszterek Tanácsa – az AKCS–EU Fejlesztésfinanszírozási Együttműködési Bizottság ajánlása alapján – átdolgozhatja, felülvizsgálhatja és/vagy módosíthatja a megállapodás Ia., Ib., II., III., IV. és VI. mellékletét.

               Az AKCS–EU partnerségi megállapodás 15. cikkének (4) bekezdése kimondja, hogy az AKCS–EU Miniszterek Tanácsa hatásköreit átruházhatja az AKCS–EU Nagykövetek Bizottságára.

               Az AKCS–EU Miniszterek Tanácsa úgy határozott, hogy átruházza hatásköreit az AKCS–EU Nagykövetek Bizottságára a 2017. május 6-án Dakarban rendezett közös miniszteri találkozó időtartamára azzal a céllal, hogy 2017. december 31. előtt határozat szülessen az AKCS–EU partnerségi megállapodás végrehajtásáról.

               2.2.Az AKCS–EU Nagykövetek Bizottsága

               Az AKCS–EU Nagykövetek Bizottsága a Felekre jogilag kötelező érvényű határozatokat hozhat. A Nagykövetek Bizottsága egyrészről az Európai Unió minden egyes tagállamának állandó képviselőjéből és a Bizottság egy képviselőjéből, és másrészről minden egyes AKCS-állam európai unióbeli képviseletének vezetőjéből áll. A Nagykövetek Bizottsága elnöki tisztét felváltva tölti be a Közösség által kijelölt tagállam állandó képviselője és az AKCS-államok által kijelölt AKCS-államot képviselő misszió vezetője. A bizottság segíti a Miniszterek Tanácsát feladatai ellátásában, és végrehajtja a tanács által ráruházott megbízatásokat. Ebben az összefüggésben figyelemmel kíséri e megállapodás végrehajtását és a benne foglalt célkitűzések elérése felé való előrehaladást. A Nagykövetek Bizottsága rendszeresen ülésezik, különösen a tanács üléseinek előkészítése érdekében, valamint amennyiben az szükségesnek bizonyul.

               2.3.Az AKCS–EU Nagykövetek Bizottságának tervezett jogi aktusa

               2017. december 31. előtt az AKCS–EU Nagykövetek Bizottsága határozatot tervez elfogadni az AKCS–EU partnerségi megállapodás 68. cikkének végrehajtásáról (a továbbiakban: a tervezett jogi aktus).

               A határozat a II. melléklet 3. fejezetére lesz alkalmazandó, és célja, hogy javítsa a külső sokkhatások esetén nyújtandó támogatások finanszírozására szolgáló rendszer működését.

               A megállapodás 15. cikke (3) bekezdésének, illetve 15. cikke (4) bekezdésének megfelelően a tervezett jogi aktus kötelező lesz a felekre nézve. Az említett cikkek így rendelkeznek: „A Tanács a felekre kötelező határozatokat (...) hozhat”, illetve: „A Miniszterek Tanácsa hatásköreit átruházhatja a Nagykövetek Tanácsára.”

               3.Az Unió által képviselendő álláspont

               Az AKCS–EU partnerségi megállapodás 68. cikke szerint „A Felek felismerik, hogy a külső sokkokból eredő makrogazdasági instabilitás kedvezőtlenül érintheti az AKCS-államok fejlődését, és veszélyeztetheti azok fejlesztési célkitűzéseinek a megvalósítását. Ezért kiegészítő támogatást vezetnek be a külső sokkokból eredő, rövid távú kedvezőtlen hatások – ideértve az exportjövedelmekre gyakorolt hatásokat is – enyhítésére az e megállapodás szerinti együttműködés többéves pénzügyi keretében.”

               Az AKCS–EU partnerségi megállapodás II. mellékletének 3. fejezete határozza meg az exportjövedelmek rövid távú ingadozásaival kapcsolatos finanszírozási feltételeket (FLEX). A II. mellékletet az AKCS–EK Miniszterek Tanácsának 2008. június 13-i 1/2008 határozata
                  2
                útján módosították.

               A fejlődő országokat jelentős és visszatérő külső sokkhatások érik, amelyek rövid távon jelentős termeléskiesést és jólétvisszaesést okoznak, és hosszú időre lelassítják a növekedést, nem csupán az exportjövedelmek ingadozásaihoz kapcsolódó területeken. Ezek a külső sokkhatások kapcsolódhatnak globális gazdasági fejleményekhez, különösen a globális növekedés visszaeséséhez, vagy természeti katasztrófákhoz.

               A FLEX tapasztalatai alapján, ideértve a 2008. évi világméretű gazdasági és pénzügyi válság utáni speciális finanszírozást is (sebezhetőségi FLEX-mechanizmus), valamint összhangban az AKCS–EU partnerségi megállapodással, új megközelítés került kidolgozásra az országok számára a makrogazdasági hatással járó sokkok elnyelését segítő támogatásokat illetően, amely figyelembe veszi a költségvetési mozgásteret, a kormányok külső sokkhatásokra való reagáláshoz rendelkezésre álló makrogazdasági kapacitásait.

               A kérelmeknek az előre nem látott szükségletek külön keretén belüli harmonizált kezelése biztosítaná a legjobban az ahhoz szükséges rugalmasságot, hogy a Bizottság válasza az egyedi esetekhez igazodhasson. Ezt követően sikerült megállapodni az AKCS-oldallal arról, hogy a makrogazdasági sokkhatások esetén nyújtott támogatásokat a 11. EFA előre nem látott szükségletekre elkülönített keretéből finanszírozzák.

               A tervezett jogi aktus célja tehát, hogy az AKCS–EU partnerségi megállapodás rendelkezései szerint támogatást nyújtson külső sokkok esetén bizonyos AKCS-országoknak. Az ilyen támogatást az előre nem látott szükségletekre elkülönített külön keretből finanszírozzák.

               A fent ismertetett új megközelítés végrehajtása céljából jogilag kötelező érvényű határozatot kell elfogadnia a Cotonoui Megállapodás szerint létrehozott döntéshozatali szerveknek.

               Az AKCS–EU Miniszterek Tanácsa 2017. május 5-én úgy határozott, hogy az AKCS–EU partnerségi megállapodás 68. cikke szerinti külső sokkhatások esetén nyújtott támogatásokra vonatkozó javaslat az előre nem látott szükségletekre elkülönített keret alá tartozik, továbbá hatásköröket ruházott az AKCS–EU Nagykövetek Bizottságára, hogy az 2017. december 31-ig az AKCS–EU partnerségi megállapodás II. mellékletének 3. fejezetére alkalmazandó határozatot fogadjon el.

               A Bizottság javasolja a Tanácsnak, hogy fogadja el e határozatot.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a kérdéses szervet szabályozó nemzetközi jog szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  3
               .

               4.1.2.A jelen esetre történő alkalmazás

               Az AKCS–EU Nagykövetek Bizottságát megállapodás, nevezetesen a Cotonoui Megállapodás hozta létre.

               Az AKCS–EU Nagykövetek Bizottsága által elfogadandó jogi aktus joghatással bíró jogi aktus. A tervezett jogi aktus a Cotonoui Megállapodás 15. cikke (3) és (4) bekezdésének megfelelően a nemzetközi jog értelmében kötelező erejű.

               A tervezett jogi aktus nem egészíti ki és nem módosítja a megállapodás intézményi keretét.

               A javasolt határozat eljárási jogalapja ezért az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a következő területtel kapcsolatos: fejlesztési együttműködés. A javasolt határozat anyagi jogalapja ezért az EUMSZ 209. cikkének (2) bekezdése.

               4.3.Következtetés

               A javasolt határozat jogalapja ezért az EUMSZ 209. cikkének (2) bekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Mivel az AKCS–EU Nagykövetek Bizottságának határozata a Cotonoui Megállapodás II. mellékletére lesz alkalmazandó, elfogadását követően helyénvaló kihirdetni azt az Európai Unió Hivatalos Lapjában.

               2017/0286 (NLE)

               Javaslat

               A TANÁCS HATÁROZATA

               az AKCS–EU Nagykövetek Bizottságában az AKCS–EU partnerségi megállapodás 68. cikkének végrehajtása tekintetében az Európai Unió által képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 209. cikke (2) bekezdésére, összefüggésben 218. cikkének (9) bekezdésével,

               tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodásra (a továbbiakban: az AKCS–EU partnerségi megállapodás)
                  4
               ,

               tekintettel az Európai Bizottság javaslatára,

               mivel:

               (1)Az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodást (a továbbiakban: AKCS–EU partnerségi megállapodás) 2000. június 23-án Cotonouban aláírták. Az AKCS–EU partnerségi megállapodás 2003. április 1-jén hatályba lépett.

               (2)Az AKCS–EU partnerségi megállapodás 100. cikke szerint az AKCS–EU Miniszterek Tanácsa – az AKCS–EU Fejlesztésfinanszírozási Együttműködési Bizottság ajánlása alapján – átdolgozhatja, felülvizsgálhatja és/vagy módosíthatja a megállapodás Ia., Ib., II., III., IV. és VI. mellékletét.

               (3)Az AKCS–EU partnerségi megállapodás 15. cikkének (4) bekezdése szerint az AKCS–EU Miniszterek Tanácsa hatásköreit átruházhatja az AKCS–EU Nagykövetek Bizottságára.

               (4)Az AKCS–EU Miniszterek Tanácsa úgy határozott, hogy átruházza hatásköreit az AKCS–EU Nagykövetek Bizottságára a 2017. május 6-án Dakarban rendezett közös miniszteri találkozó időtartamára azzal a céllal, hogy 2017. december 31. előtt határozat szülessen az AKCS–EU partnerségi megállapodás végrehajtásáról.

               (5)Helyénvaló meghatározni az Unió által az AKCS–EU Nagykövetek Bizottságában képviselendő álláspontot, mivel a határozat kötelező érvényű lesz az Unióra nézve.

               (6)A határozat az AKCS–EU partnerségi megállapodás II. mellékletének 3. fejezetére lesz alkalmazandó, és célja, hogy javítsa a külső sokkhatások esetén nyújtandó támogatások finanszírozására szolgáló rendszer működését,

               ELFOGADTA EZT A HATÁROZATOT:

               1. cikk

               (1)Az AKCS–EU Nagykövetek Bizottságában az AKCS–EU partnerségi megállapodás 68. cikkének végrehajtása tekintetében az Unió által képviselendő álláspont az AKCS–EU Nagykövetek Bizottságának az e határozathoz csatolt határozattervezetén alapul.

               (2)Az AKCS–EU Nagykövetek Bizottságában az Unió képviseletében eljáró személyek a Tanács további határozata nélkül elfogadhatnak kisebb módosításokat a határozattervezethez.

               2. cikk

               Az AKCS–EU Nagykövetek Bizottságának határozatát elfogadását követően ki kell hirdetni az Európai Unió Hivatalos Lapjában.

               3. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)
                  A Tanács határozata (2002. december 19.) a 2000. június 23-án Cotonouban aláírt, egyrészről az afrikai, karibi és csendes-óceáni államok között és másrészről az Európai Közösség és tagállamai között létrejött partnerségi megállapodás elfogadásáról (HL L 65., 2003.3.8., 27. o.).

                     (2)
                  HL L 171., 2008.7.1., 63. o.

                     (3)
                  A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (4)
                  A Luxembourgban 2005. június 25-én aláírt (HL L 209., 2005.8.11., 27. o.) és Ouagadougouban 2010. június 22-én aláírt (HL L 287., 2010.11.4., 3. o.) megállapodások által módosított megállapodás (HL L 317., 2000.12.15., 3. o.).

    ---documentbreak---

               EURÓPAI BIZOTTSÁG
            Brüsszel, 2017.11.6.
            COM(2017) 644 final
            MELLÉKLET
            a következőhöz:
            JavaslatA TANÁCS HATÁROZATA
            az AKCS–EU Nagykövetek Bizottságában az AKCS–EU partnerségi megállapodás 68. cikkének végrehajtása tekintetében az Európai Unió által képviselendő álláspontról

               MELLÉKLET

               AZ AKCS–EU NAGYKÖVETEK BIZOTTSÁGÁNAK

               .../2017 HATÁROZATA

               (2017. ...)

               az AKCS–EU partnerségi megállapodás 68. cikkének végrehajtásáról

               AZ AKCS–EU NAGYKÖVETEK BIZOTTSÁGA,

               tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti partnerségi megállapodásra
                  1
                (a továbbiakban: az AKCS–EU partnerségi megállapodás) és különösen annak 100. cikkére, összefüggésben 15. cikkének (4) bekezdésével és 16. cikkének (2) bekezdésével;

               mivel:

               (1)Az AKCS–EU partnerségi megállapodás 68. cikke rendelkezik arról, hogy kiegészítő támogatási mechanizmust kell bevezetni az AKCS-államok gazdaságára hatást gyakorló külső sokkokból eredő, rövid távú kedvezőtlen hatások enyhítésére. A 68. cikk (4) bekezdése rögzíti, hogy a támogatási mechanizmus módozatait a megállapodás II. melléklete szabályozza.

               (2)Az AKCS–EU partnerségi megállapodás II. mellékletében jelenleg meghatározott mechanizmusokat ki kell igazítani a Felek szükségleteinek tükrözése, valamint a támogatás rugalmas és gyors célba juttatásának biztosítása érdekében.

               (3)Az AKCS–EU partnerségi megállapodás 100. cikke kimondja, hogy az AKCS–EU Miniszterek Tanácsa – az AKCS–EU Fejlesztésfinanszírozási Együttműködési Bizottság ajánlása alapján – átdolgozhatja, felülvizsgálhatja és/vagy módosíthatja a kérdéses megállapodás Ia., Ib., II., IV. és VI. mellékletét.

               (4)Az AKCS–EU partnerségi megállapodás 15. cikkének (4) bekezdése kimondja, hogy az AKCS–EU Miniszterek Tanácsa hatásköreit átruházhatja az AKCS–EU Nagykövetek Bizottságára.

               (5)Az AKCS–EU partnerségi megállapodás 16. cikkének (2) bekezdése kimondja, hogy az AKCS–EU Nagykövetek Bizottsága végrehajtja a tanács által ráruházott megbízatásokat.

               (6)Az AKCS–EU Miniszterek Tanácsa 2017. május 5-én felhatalmazta az AKCS–EU Nagykövetek Bizottságát arra, hogy határozatot fogadjon el az AKCS–EU partnerségi megállapodás 68. cikkének a külső sokkok tekintetében történő végrehajtásáról, valamint a II. melléklet 3. fejezetének módosításáról.

               (7)Az AKCS–EU Nagykövetek Bizottságának el kell fogadnia e határozatot,

               A KÖVETKEZŐKÉPPEN HATÁROZOTT:

               1. cikk

               A külső sokkok eredményezte makrogazdasági instabilitás esetén az AKCS-országoknak nyújtott, az AKCS–EU partnerségi megállapodás (a továbbiakban: a megállapodás) 68. cikke szerinti pénzügyi támogatást e határozat rendelkezései szabályozzák.

               2. cikk

               (1)Kiegészítő pénzügyi támogatás mozgósítható a 11. Európai Fejlesztési Alap előre nem látott szükségletekre elkülönített tartalékából azzal a céllal, hogy enyhítsék a külső sokkok eredményezte, rövid távú kedvezőtlen hatásokat, ideértve az exportjövedelmekre gyakorolt hatásokat is, valamint hogy védelmet biztosítsanak a társadalmi-gazdasági reformoknak és azoknak a szakpolitikáknak, amelyeket veszélyeztet a jövedelem csökkenése.

               (2)A külső sokkhatások által érintett AKCS-országok pénzügyi támogatás iránti kérelmet intézhetnek az Európai Bizottsághoz e célból, melyet a szükségletekre irányuló, eseti alapú megközelítést alkalmazva vizsgálnak meg a megállapodás szerint folytatott együttműködés többéves pénzügyi keretén belül.

               (3)Az ilyen támogatást olyan eljárások alapján kell irányítani és végrehajtani, amelyek lehetővé teszik a gyors, rugalmas és hatékony tevékenységet. Az Európai Bizottság rendszeres jelentést tesz az AKCS–EU Fejlesztésfinanszírozási Együttműködési Bizottságnak.

               3. cikk

               A megállapodás szerződő feleit, az Európai Bizottságot és az AKCS-titkárságot tájékoztatni kell a 68. cikk gyakorlati végrehajtásának módozatairól.

               4. cikk

               Az AKCS–EU partnerségi megállapodás II. mellékletének 3. fejezetét e határozattal összhangban kell alkalmazni.

               5. cikk

               Ez a határozat az elfogadásának napján lép hatályba.

               Kelt ...,

                     az AKCS–EU Nagykövetek Bizottsága részéről

                     az elnök

                     (1)
                  A Luxembourgban 2005. június 25-én aláírt (HL L 209., 2005.8.11., 27. o.) és Ouagadougouban 2010. június 22-én aláírt (HL L 287., 2010.11.4., 3. o.) megállapodások által módosított megállapodás (HL L 317., 2000.12.15., 3. o.).


               EURÓPAI BIZOTTSÁG
            Brüsszel, 2017.11.6.
            COM(2017) 638 final
            2017/0280(NLE)
            Javaslat
            A TANÁCS HATÁROZATA
            az Európai Unió által az EGT Vegyes Bizottságbanaz EGT Vegyes Bizottság eljárási szabályzatának módosítása tekintetébenképviselendő álláspontról

               INDOKOLÁS

               1.A JAVASLAT HÁTTERE

               •A javaslat indokai és céljai

               Az EGT Vegyes Bizottság két határozattervezete (amely a tanácsi határozatjavaslat mellékletét képezi) arra irányul, hogy a bolgár, a román és a horvát nyelv felvétele céljából módosítsa az EGT Vegyes Bizottság eljárási szabályzatát.

               Az 1. mellékletben szereplő első EGT vegyes bizottsági határozattervezet a bolgár és román nyelvre irányul. A Bolgár Köztársaságnak és Romániának az Európai Gazdasági Térségben való részvételéről szóló, 2007. július 25-én Brüsszelben aláírt megállapodás
                  1
                alapján módosították az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a bolgár és a román nyelvvel. E két nyelvet azonban az EGT Vegyes Bizottság eljárási szabályzatában felsorolt nyelvekhez is hozzá kell adni.

               Mivel a Bolgár Köztársaságnak és Romániának az Európai Gazdasági Térségben való részvételéről szóló, 2007. július 25-én Brüsszelben aláírt megállapodás 2011. november 9-én már hatályba lépett, a fenti EGT vegyes bizottsági határozat ezért akkor léphet hatályba, amikor azt az EGT Vegyes Bizottság elfogadja.

               A 2. mellékletben szereplő második EGT vegyes bizottsági határozattervezet a horvát nyelvre irányul. A Horvát Köztársaságnak az Európai Gazdasági Térségben való részvételéről szóló, 2014. április 11-én Brüsszelben aláírt megállapodás (a továbbiakban: a 2014. évi EGT bővítési megállapodás) már módosítja az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a horvát nyelvvel. Az EGT Vegyes Bizottság eljárási szabályzatát ezért ennek megfelelően módosítani kell.

               Mivel a 2014. évi EGT bővítési megállapodás 2014. április 12-e óta ideiglenesen alkalmazandó az aláíró felekre, a fenti EGT vegyes bizottsági határozatot a 2014. évi EGT bővítési megállapodás hatálybalépéséig ideiglenesen alkalmazni kell.

               •Összhang a szabályozási terület meglévő rendelkezéseivel

               Tárgytalan.

               •Összhang az Unió egyéb szakpolitikáival

               Tárgytalan.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  2
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által elfogadandó álláspontját.

               A Bizottság az Európai Külügyi Szolgálattal (a továbbiakban: EKSZ) együttműködve benyújtja az EGT Vegyes Bizottság határozattervezeteit a Tanácsnak az Unió álláspontjaként történő elfogadásra. A Bizottság reményei szerint mihamarabb elő tudja terjeszteni ezt az álláspontot az EGT Vegyes Bizottságban.

               •Szubszidiaritás (nem kizárólagos hatáskör esetén)

               Tárgytalan.

               •Arányosság

               Tárgytalan.

               •A jogi aktus típusának megválasztása

               Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat hoz az EGT-megállapodásban meghatározott esetekben.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Szakértői vélemények összegyűjtése és felhasználása

               Tárgytalan.

               •Hatásvizsgálat

               Tárgytalan.

               4.KÖLTSÉGVETÉSI VONZATOK

               A javaslatnak nincs költségvetési vonzata.

               5.EGYÉB ELEMEK

               Tárgytalan.

               2017/0280 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban
                  az EGT Vegyes Bizottság eljárási szabályzatának módosítása tekintetében
                  képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 338. cikke (1) bekezdésére, összefüggésben 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)A Bolgár Köztársaságnak és Romániának az Európai Gazdasági Térségben való részvételéről szóló, 2007. július 25-én Brüsszelben aláírt megállapodás
                  5
                alapján módosították az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a bolgár és a román nyelvvel.

               (3)A Horvát Köztársaságnak az Európai Gazdasági Térségben való részvételéről szóló, 2014. április 11-én Brüsszelben aláírt megállapodás
                  6
                 (a továbbiakban: a 2014. évi EGT bővítési megállapodás) módosítja az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a horvát nyelvvel.

               (4)Az EGT Vegyes Bizottságnak az 1994. február 8-i 1/94 EGT vegyes bizottsági határozattal
                  7
                elfogadott és a 2005. február 8-i 24/2005 EGT vegyes bizottsági határozattal
                  8
                módosított eljárási szabályzatát ezért ennek megfelelően módosítani kell.

               (5)A 2014. évi EGT bővítési megállapodás 2014. április 12-e óta ideiglenesen alkalmazandó az aláíró felekre, és az EGT Vegyes Bizottság kapcsolódó határozatát ezért a 2014. évi EGT bővítési megállapodás hatálybalépéséig ideiglenesen alkalmazni kell.

               (6)Az Unió által az EGT Vegyes Bizottságban képviselendő álláspontnak a csatolt határozattervezeteken kell alapulnia,

               ELFOGADTA EZT A HATÁROZATOT:

               1. cikk

               Az EGT Vegyes Bizottságban az EGT Vegyes Bizottság eljárási szabályzatának javasolt módosításaival kapcsolatosan az Unió által képviselendő álláspont az e határozathoz csatolt EGT vegyes bizottsági határozattervezeteken alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 221., 2007.8.25., 15. o.

                     (2)
                  HL L 305., 1994.11.30., 6. o.

                     (3)
                  HL L 305., 1994.11.30., 6. o.

                     (4)
                  HL L 1., 1994.1.3., 3. o.

                     (5)
                  HL L 221., 2007.8.25., 15. o.

                     (6)
                  HL L …

                     (7)
                  HL L 85., 1994.3.30., 60. o.

                     (8)
                  HL L 161., 2005.6.23., 54. o.

    ---documentbreak---

               EURÓPAI BIZOTTSÁG
            Brüsszel, 2017.11.6.
            COM(2017) 638 final
            MELLÉKLET

               1. MELLÉKLET

               AZ EGT VEGYES BIZOTTSÁG

                  .../2017 HATÁROZATA

                  Javaslat
                  A Tanács határozata

                  az EGT Vegyes Bizottság eljárási szabályzatának módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 92. cikke (3) bekezdésére,

               mivel:

               (1)A Bolgár Köztársaságnak és Romániának az Európai Gazdasági Térségben való részvételéről szóló, 2007. július 25-én Brüsszelben aláírt megállapodás
                  1
                alapján módosították az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a bolgár és a román nyelvvel.

               (2)A Bolgár Köztársaságnak és Romániának az Európai Gazdasági Térségben való részvételéről szóló megállapodás 2011. november 9-én lépett hatályba.

               (3)Az EGT Vegyes Bizottságnak az 1994. február 8-i 1/94 EGT vegyes bizottsági határozattal
                  2
                elfogadott és a 2005. február 8-i 24/2005 EGT vegyes bizottsági határozattal
                  3
                módosított eljárási szabályzatában szereplő nyelvek jegyzékébe fel kell venni a bolgár és a román nyelvet. Az EGT Vegyes Bizottság eljárási szabályzatában szereplő nyelvek jegyzékét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az 1/94 EGT vegyes bizottsági határozat a következőképpen módosul:

               1.
                     A 6. cikk (2) bekezdésének helyébe a következő szöveg lép:

               „A 102. cikk (1) bekezdésével összhangban mellékletként a megállapodásba belefoglalandó EK jogi aktusok szövege az Európai Unió Hivatalos Lapjában angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven kihirdetett változata egyaránt hiteles. El kell készíteni a jogi aktusok izlandi és norvég nyelvű szövegét, melyet az EGT Vegyes Bizottság az (1) bekezdésben hivatkozott idevágó határozatokkal együtt hitelesít.”

               2.A 11. cikk (1) bekezdésének helyébe a következő szöveg lép:

               „Az EGT Vegyes Bizottságnak a megállapodás mellékleteit vagy jegyzőkönyveit módosító határozatait angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven az Európai Unió Hivatalos Lapjának EGT-re vonatkozó részében, valamint izlandi és norvég nyelven a lap EGT-kiegészítésében ki kell hirdetni.”

               2. cikk

               Ez a határozat elfogadásának napján lép hatályba.

               3. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben,

                     az EGT Vegyes Bizottság részéről

                     az elnök

                     az EGT Vegyes Bizottság
                     titkára

                     (1)
                  HL L 221., 2007.8.25., 15. o.

                     (2)
                  HL L 85., 1994.3.30., 60. o.

                     (3)
                  HL L 161., 2005.6.23., 54. o.

    ---documentbreak--- NA ---documentbreak---

               EURÓPAI BIZOTTSÁG
            Brüsszel,2017.11.6.
            COM(2017) 638 final
            MELLÉKLET

               2. MELLÉKLET

               AZ EGT VEGYES BIZOTTSÁG

                  .../2017 HATÁROZATA

                  (ÉÉÉÉ. hónap NN.)
               az EGT Vegyes Bizottság eljárási szabályzatának módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 92. cikke (3) bekezdésére,

               mivel:

               (1)A Horvát Köztársaságnak az Európai Gazdasági Térségben való részvételéről szóló, 2014. április 11-én Brüsszelben aláírt megállapodás
                  1
                (a továbbiakban: a 2014. évi EGT bővítési megállapodás) alapján módosítani kell az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a horvát nyelvvel.

               (2)Az EGT Vegyes Bizottságnak az 1994. február 8-i 1/94 EGT vegyes bizottsági határozattal
                  2
                elfogadott és a 2005. február 8-i 24/2005 EGT vegyes bizottsági határozattal
                  3
                módosított, valamint a […]-i […] EGT vegyes bizottsági határozattal tovább módosított eljárási szabályzatában szereplő nyelvek jegyzékébe fel kell venni a horvát nyelvet. Az EGT Vegyes Bizottság eljárási szabályzatában szereplő nyelvek jegyzékét ezért ennek megfelelően módosítani kell.

               (3)A 2014. évi EGT bővítési megállapodás 2014. április 12-e óta ideiglenesen alkalmazandó az aláíró felekre, és ezt a határozatot ezért a 2014. évi EGT bővítési megállapodás hatálybalépéséig ideiglenesen alkalmazni kell,

               ELFOGADTA EZT A HATÁROZATOT:

               1. cikk

               Az 1/94 EGT vegyes bizottsági határozat a következőképpen módosul:

               1.
                     A 6. cikk (2) bekezdésének helyébe a következő szöveg lép:

               „A 102. cikk (1) bekezdésével összhangban mellékletként a megállapodásba belefoglalandón EK jogi aktusok szövege az Európai Unió Hivatalos Lapjában angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven kihirdetett változata egyaránt hiteles. El kell készíteni a jogi aktusok izlandi és norvég nyelvű szövegét, melyet az EGT Vegyes Bizottság az (1) bekezdésben hivatkozott idevágó határozatokkal együtt hitelesít.”

               2.A 11. cikk (1) bekezdésének helyébe a következő szöveg lép:

               „Az EGT Vegyes Bizottságnak a megállapodás mellékleteit vagy jegyzőkönyveit módosító határozatait angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven az Európai Unió Hivatalos Lapjának EGT-re vonatkozó részében, valamint izlandi és norvég nyelven a lap EGT-kiegészítésében ki kell hirdetni.”

               2. cikk

               Ez a határozat [...]-án/-én vagy a 2014. évi EGT bővítési megállapodás hatálybalépésének napján lép hatályba, attól függően, hogy melyik a későbbi időpont.

               A határozat 2014. április 12-től ideiglenesen alkalmazandó.

               4. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben,

                     az EGT Vegyes Bizottság részéről

                     az elnök

                     az EGT Vegyes Bizottság
                     titkárai

                     (1)
                  HL L …

                     (2)
                  HL L 85., 1994.3.30., 60. o.

                     (3)
                  HL L 161., 2005.6.23., 54. o.


               EURÓPAI BIZOTTSÁG
            Brüsszel, 2017.11.9.
            COM(2017) 588 final
            2017/0295(NLE)
            Javaslat
            A TANÁCS HATÁROZATA
            az Európai Unió és Azerbajdzsán Köztársaság közötti, a vízumok kiadásának megkönnyítéséről szóló megállapodással létrehozott vegyes bizottságban a vegyes bizottság eljárási szabályzatának elfogadása tekintetében az Európai Unió által képviselendő álláspont meghatározásáról

               INDOKOLÁS

               1.A JAVASLAT HÁTTERE

               Az Európai Unió és az Azerbajdzsán Köztársaság közötti, az Azerbajdzsán Köztársaság és az Európai Unió polgárai számára a rövid távú tartózkodásra jogosító vízumok kiadásának megkönnyítéséről szóló megállapodás 2014. december 1-jén lépett hatályba
                  1
               . A megállapodás a viszonosság alapján mindkét félre kötelező erejű jogokat és kötelezettségeket állapított meg az azerbajdzsáni és az uniós állampolgárok számára történő vízumkiadás megkönnyítése céljából. A megállapodás 12. cikke létrehozott egy vegyes bizottságot, amelynek feladatai közé tartozik a megállapodás végrehajtásának nyomon követése. A megállapodás 12. cikkének (4) bekezdése értelmében a vegyes bizottság maga fogadja el eljárási szabályzatát.

               Az eljárási szabályzatot vegyes bizottsági határozat útján fogadják el, és az nem képezi a megállapodás részét.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A Tanács felhatalmazza az EU vegyes bizottságon belüli képviselőjét, azaz a Bizottságot arra, hogy e javaslat alapján fogadja el az eljárási szabályzatot. A szabályzat célja, hogy megszervezze a vegyes bizottság munkáját és segítséget nyújtson a vegyes bizottság üléseinek előkészítéséhez és lebonyolításához.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

                  Az eljárási szabályzatot – az e tanácsi határozatra irányuló javaslatban foglaltaknak megfelelően – az azerbajdzsáni illetékes hatóságokkal a vegyes bizottság első és második ülésén, valamint az ülések közötti (legutóbb 2017. június 5-én sorra került) e-mail-váltások formájában folytatott konzultáció eredményeképpen határozzák meg. A tagállamokkal írásbeli eljárás keretében konzultáltak; e konzultáció 2017. június 16-án ért véget.

               4.KÖLTSÉGVETÉSI VONZATOK

               E javaslatnak nincsenek az EU költségvetését érintő vonzatai.

               2017/0295 (NLE)

               Javaslat

               A TANÁCS HATÁROZATA

               az Európai Unió és Azerbajdzsán Köztársaság közötti,
                  a vízumok kiadásának megkönnyítéséről szóló megállapodással létrehozott
                  vegyes bizottságban a vegyes bizottság eljárási szabályzatának elfogadása tekintetében
                  az Európai Unió által képviselendő
                  álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (9) bekezdésével,

               tekintettel az Európai Unió és az Azerbajdzsán Köztársaság közötti, a vízumok kiadásának megkönnyítéséről szóló megállapodás megkötéséről szóló, 2014. április 14-i 2014/242/EU tanácsi határozatra
                  2
               ,

               tekintettel az Európai Bizottság javaslatára,

               mivel:

               (1)Az Európai Unió és az Azerbajdzsán Köztársaság közötti, a vízumok kiadásának megkönnyítéséről szóló megállapodás
                  3
                (a továbbiakban: a megállapodás) 2014. szeptember 1-ján hatályba lépett.

               (2)A megállapodás igazgatására a megállapodás 12. cikke vegyes bizottságot hozott létre. E cikk (4) bekezdése értelmében a vegyes bizottság maga fogadja el eljárási szabályzatát.

               (3)Az eljárási szabályzat szükséges a megállapodás igazgatásáért és a megállapodás végrehajtásának nyomon követéséért felelős vegyes bizottság munkájának megszervezéséhez.

               (4)Ezért helyénvaló a megállapodás igazgatása céljából a vegyes bizottság eljárási szabályzatának elfogadása tekintetében az Európai Unió által képviselendő álláspont meghatározása.

               (5)Ez a határozat a schengeni vívmányok azon rendelkezéseinek továbbfejlesztését jelenti, amelyekben az Egyesült Királyság nem vesz részt a Nagy-Britannia és Észak-Írország Egyesült Királyságának a schengeni vívmányok egyes rendelkezései alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozatnak megfelelően. Az Egyesült Királyság ezért nem vesz részt e határozat elfogadásában, az rá nézve nem kötelező és nem alkalmazandó.

               (6)E határozat a schengeni vívmányok azon rendelkezéseinek továbbfejlesztését képezi, amelyek végrehajtásában Írország nem vesz részt az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozatnak megfelelően. Írország ezért nem vesz részt e határozat elfogadásában, az rá nézve nem kötelező és nem alkalmazandó.

               (7)Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

               ELFOGADTA EZT A HATÁROZATOT:

               1. cikk

               Az Európai Unió és az Azerbajdzsán Köztársaság közötti, a vízumok kiadásának megkönnyítéséről szóló megállapodás 12. cikke által létrehozott vegyes bizottságban a vegyes bizottság eljárási szabályzatának elfogadása tekintetében az Európai Unió által képviselendő álláspont az e határozathoz csatolt vegyes bizottsági határozattervezeten alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 128., 2014.4.30., 49. o.

                     (2)
                  HL L 128., 2014.4.30., 47. o.

                     (3)
                  HL L 128., 2014.4.30., 49. o.

    ---documentbreak---

               EURÓPAI BIZOTTSÁG
            Brüsszel, 2017.11.9.
            COM(2017) 588 final
            MELLÉKLET
            a következőhöz:
            Javaslat  A Tanács határozata
            az Európai Unió és Azerbajdzsán Köztársaság közötti,a vízumok kiadásának megkönnyítéséről szóló megállapodással létrehozott vegyes bizottságban az eljárási szabályzatának elfogadásával kapcsolatban az Európai Unió által képviselendő álláspont meghatározásáról

               TERVEZET

               AZ EURÓPAI UNIÓ ÉS AZERBAJDZSÁN KÖZTÁRSASÁG KÖZÖTTI,
               A VÍZUMOK KIADÁSÁNAK MEGKÖNNYÍTÉSÉRŐL SZÓLÓ MEGÁLLAPODÁS ÁLTAL LÉTREHOZOTT VÍZUMKÖNNYÍTÉSI VEGYES BIZOTTSÁG ... SZ. HATÁROZATA

               (xxx)

               az eljárási szabályzatának elfogadásáról

               A BIZOTTSÁG,

               tekintettel az Európai Unió és az Azerbajdzsán Köztársaság közötti, a vízumok kiadásának megkönnyítéséről szóló megállapodásra (a továbbiakban: a megállapodás) és különösen annak 12. cikke (4) bekezdésére,

               mivel e megállapodás 2014. szeptember 1-jén hatályba lépett,

               AZ ALÁBBI ELJÁRÁSI SZABÁLYZAT ELFOGADÁSÁRÓL HATÁROZOTT:

               1. cikk

               Elnökség

               A vízumkönnyítési vegyes bizottság elnökségi teendőit az Európai Unió és az Azerbajdzsán Köztársaság egy-egy képviselője közösen látja el.

               2. cikk

               A vegyes bizottság feladatai

               (1)A megállapodás 12. cikkének (2) bekezdése értelmében a vízumkönnyítési vegyes bizottság különösen az alábbi feladatokat látja el:

               a)nyomon követi a megállapodás végrehajtását;

               b)javaslatot tesz a megállapodás módosítására vagy kiegészítésére;

               c)rendezi az e megállapodás rendelkezéseinek értelmezésével vagy alkalmazásával kapcsolatos vitákat.

               (2)A vízumkönnyítési vegyes bizottság a megállapodás végrehajtásának elősegítése érdekében iránymutatásokat vagy „bevált módszereket” tartalmazó ajánlásokat fogadhat el.

               3. cikk

               Ülések

               (1)A vízumkönnyítési vegyes bizottság szükség esetén a felek kérésére, de legalább évente egyszer ülésezik.

               (2)A felek – eltérő megállapodás hiányában – felváltva biztosítják az ülések helyszínét.

               (3)A vízumkönnyítési vegyes bizottság üléseit a társelnökök hívják össze.

               (4)A társelnökök kitűzik az ülés időpontját, és a megfelelő felkészülés érdekében kellő időben, harminc nappal az ülés előtt elküldik egymásnak a szükséges dokumentumokat.

               (5)A logisztikai ügyeket az ülést rendező fél intézi.

               4. cikk

               Küldöttségek

               A felek legalább hét nappal az ülés megkezdése előtt értesítik egymást küldöttségük tervezett összetételéről.

               5. cikk

               Az ülések napirendje

               (1)A társelnökök legkésőbb tizennégy nappal az adott ülés kezdete előtt elkészítik az ülés napirendtervezetét. A napirendtervezet azon napirendi pontokat foglalja magában, amelyek felvételére valamely társelnök legkésőbb tizennégy nappal az ülés kezdete előtt felkérést kapott.

               (2)Az ülést megelőzően a felek bármelyike bármikor új pontokkal egészítheti ki a napirendtervezetet, amennyiben ahhoz a másik fél hozzájárul. Az új pontok napirendtervezetbe történő felvételére irányuló kérelmeket írásban kell megküldeni, és azokat a lehetőségekhez mérten figyelembe kell venni.

               (3)A végleges napirendet a társelnökök az egyes ülések kezdetekor fogadják el. Amennyiben a felek erről megállapodnak, a napirendtervezetben nem szereplő pont is napirendre vehető; és azt a lehetőségekhez mérten figyelembe kell venni.

               6. cikk

               Az ülések jegyzőkönyvei

               (1)Az ülést vendégül látó társelnök a lehető leghamarabb elkészíti a jegyzőkönyvtervezetet.

               (2)A jegyzőkönyv – általános szabályként – minden napirendi pontra vonatkozóan az alábbiakat tartalmazza:

               a)a vízumkönnyítési vegyes bizottságnak benyújtott dokumentumok;

               b)azon nyilatkozatok, amelyek felvételét valamelyik fél kérte; valamint

               c)valamely napirendi ponttal kapcsolatban hozott határozatok, megtett ajánlások, illetve elfogadott következtetések.

               (3)A jegyzőkönyv a részt vevő küldöttségek tagjainak felsorolását is tartalmazza, megjelölve az egyes résztvevők által képviselt minisztériumot, ügynökséget vagy intézményt.

               (4)A vízumkönnyítési vegyes bizottság a következő ülésén jóváhagyja a jegyzőkönyvet.

               7. cikk

               A vízumkönnyítési vegyes bizottság határozatai és ajánlásai

               (1)A vízumkönnyítési vegyes bizottság a két fél közös megegyezésével hoz határozatokat.

               (2)A vízumkönnyítési vegyes bizottság határozatai a „határozat” elnevezést kapják, amelyet egy sorszám, valamint a határozat tartalmának leírása követ. A határozat hatálybalépésének időpontját is fel kell tüntetni. A határozatokat a vízumkönnyítési vegyes bizottság azon képviselői írják alá, akik a felek meghatalmazott képviselőiként járhatnak el. A határozatok két példányban készülnek, és mindkét változat egyaránt hiteles.

               (3)Az (1) és (2) bekezdés értelemszerűen alkalmazandó a vízumkönnyítési vegyes bizottság ajánlásaira is.

               8. cikk

               Kiadások

               (1)Mindkét fél maga viseli a vízumkönnyítési vegyes bizottság ülésein való részvétellel kapcsolatban felmerülő költségeit, beleértve a személyzeti, utazási és ellátási kiadásokat, illetve a posta- és telekommunikációs kiadásokat.

               (2)Az ülések szervezésével kapcsolatban felmerülő egyéb kiadásokat alapvetően az ülést rendező fél fedezi.

               9. cikk

               Igazgatási eljárások

               (1)Eltérő megállapodás hiányában a vízumkönnyítési vegyes bizottság ülései nem nyilvánosak.

               (2)A vízumkönnyítési vegyes bizottság jegyzőkönyvei és egyéb dokumentumai bizalmasan kezelendők.

               (3)A két társelnök közös megegyezésével a felek és a tagállamok tisztviselőin kívül más résztvevők is meghívást kaphatnak, és ugyanolyan titoktartási követelményeknek kell eleget tenniük.

               (4)A felek nyilvános tájékoztatókat rendezhetnek, illetve más módon is tájékoztathatják a nyilvánosságot a vegyes bizottság üléseinek eredményeiről.

               10. cikk

               Hatálybalépés

               Ez a határozat a vízumkönnyítési vegyes bizottság által történő elfogadása napján lép hatályba.

               az Európai Unió részéről
                     az Azerbajdzsán Köztársaság részéről

               AZ EU-AZERBAJDZSÁN VIZUMKÖNNYÍTÉSI MEGÁLLAPODÁS IGAZGATÁSÁVAL FOGLALKOZÓ VEGYES BIZOTTSÁG ELJÁRÁSI SZABÁLYZATÁHOZ CSATOLT EGYÜTTES NYILATKOZAT

               A megállapodás folyamatos, összehangolt és helyes végrehajtása érdekében az Azerbajdzsán Köztársaság, az Európai Bizottság és a tagállamok a vegyes bizottság hivatalos ülései között informálisan tartják a kapcsolatot a sürgős kérdések rendezése érdekében. A vegyes bizottság következő ülésén beszámolnak ezekről a kérdésekről és az informális kapcsolattartásról.